《枯椰先祖移居，植椰成林。经八十馀载，仅存其四。今秋忽枯二株，感而赋之》
明代·张子翼

酒树天涯种，经秋拥荜门。松筠推玉液，风雨妒孤根。

垂老肝肠折，先人手泽存。东园山月吐，犹忆挂梢痕。

作者简介：张子翼（一五二七——？），字汝临，号事轩。琼山人。明世宗嘉靖二十五年（一五四六）亚魁。授武昌县教谕，升广西陆川知县。在任五年，祀名宦。归田后闭门课子，与海瑞、王弘诲诗简往来，传为韵事。有《事轩摘稿》。《海南丛书》第五册有传。张子翼诗，以民国二十年（一九三一）海口海南书局印行之《海南丛书》第五册《张事轩摘稿》为底本，校以明陈是集《溟南诗选》所录张子翼诗。